ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశంలోని కోవిడ్ 19 తరువాత మొట్టమొదటి 'వన్ హెల్త్' కన్సార్టియం బయోటెక్నాలజీ విభాగం ద్వారా ప్రారంభం
కోవిడ్-19 మహమ్మారి, అంటు వ్యాధుల నిర్వహణలో 'వన్ హెల్త్' సూత్రాల ఔచిత్యాన్ని తెలియజేసింది. ప్రపంచవ్యాప్తంగా జూనోటిక్ వ్యాధుల నివారణకు ప్రత్యేకంగా ప్రయత్నిస్తుంది. పెరిగిన ప్రయాణం, ఆహార అలవాట్లు మరియు సరిహద్దుల ద్వారా వ్యాపారం కారణంగా ప్రపంచవ్యాప్తంగా వేగంగా వ్యాప్తి చెందుతున్న నోవెల్ ఇన్ఫెక్షియస్ ఏజెంట్ల సంభావ్యత కారణంగా, జాతుల అడ్డంకులను అధిగమించగల సామర్థ్యం ఉన్న అంటువ్యాధి ఏజెంట్ల ప్రమాదం పెరుగుతోంది. ఇటువంటి వ్యాధులు జంతువులు, మానవుడు, ఆరోగ్య వ్యవస్థలు మరియు ఆర్థిక వ్యవస్థలపై వినాశకరమైన ప్రభావాలను కలిగి ఉన్నాయి, వీటికి సామాజిక మరియు ఆర్థిక పునరుద్ధరణ అవసరం. ఈ అత్యవసర అవసరాన్ని పసిగట్టి, బయోటెక్నాలజీ విభాగం , సైన్స్ అండ్ టెక్నాలజీ మంత్రిత్వ శాఖ, కేంద్ర ప్రభుత్వ 'వన్ హెల్త్' పై మెగా కన్సార్టియానికి మద్దతు ఇచ్చింది. బయో టెక్నాలజీ విభాగం, కార్యదర్శి డాక్టర్ రేణు స్వరూప్ వీడియో కాన్ఫరెన్సింగ్ ద్వారా డీబీటీ మొదటి 'వన్ హెల్త్' ప్రాజెక్ట్ను ప్రారంభించారు. ఈ కార్యక్రమం భారతదేశంలోని ఈశాన్య ప్రాంతంతో సహా జూనోటిక్తో పాటు ట్రాన్స్బౌండరీ వ్యాధికారకాల ముఖ్యమైన బ్యాక్టీరియా, వైరల్ మరియు పరాన్నజీవుల ఇన్ఫెక్షన్లపై నిఘా పెట్టాలని భావిస్తోంది. ఇప్పటికే ఉన్న రోగ నిర్ధారణ పరీక్షలను ఉపయోగించడం మరియు అవసరమైనప్పుడు అదనపు పద్దతుల అభివృద్ధిని పర్యవేక్షణ కోసం మరియు అభివృద్ధి చెందుతున్న వ్యాధుల వ్యాప్తిని అర్థం చేసుకోవడం కోసం ఆదేశించారు.
డాక్టర్ రేణు స్వరూప్ కార్యక్రమం ప్రారంభోత్సవం సందర్భంగా తన ప్రసంగంలో, ఈ కన్సార్టియం, డీబీటీ- నేషనల్ ఇనిస్టిట్యూట్ ఆఫ్ యానిమల్ బయోటెక్నాలజీ, హైదరాబాద్ నేతృత్వంలోని 27 సంస్థలను కలిగి ఉందన్నారు. కేంద్ర ప్రభుత్వం కోవిడ్ తర్వాత ప్రారంభించిన అతిపెద్ద ఆరోగ్య కార్యక్రమాలలో ఇది ఒకటి. వన్ హెల్త్ కన్సార్టియంలో ఎయిమ్స్, ఢిల్లీ, ఎయిమ్స్ జోధ్పూర్, ఐవిఆర్ఐ, బరేలీ, గద్వసు, లుధియానా, తనువాస్, చెన్నై, మాఫ్సు, నాగపూర్, అస్సాం వ్యవసాయ మరియు పశువైద్య విశ్వవిద్యాలయం మరియు అనేక ఐసిఏఆర్, ఐసిఎంఆర్ కేంద్రాలు మరియు వైల్డ్ లైఫ్ ఏజెన్సీలు ఉన్నాయి.
వీడియో కాన్ఫరెన్సింగ్ ద్వారా "ఎసెన్షియల్స్ ఆఫ్ వన్ హెల్త్" అనే అంశంపై అంతర్జాతీయ మినీ సింపోజియంను డీబీటీ కార్యదర్శి డాక్టర్ రేణు స్వరూప్ ప్రారంభించారు.
భవిష్యత్ మహమ్మారి వల్ల కలిగే నష్టాన్ని తగ్గించడానికి మానవులు, జంతువులు మరియు వన్యప్రాణుల ఆరోగ్యాన్ని అర్థం చేసుకోవడానికి సమగ్రమైన విధానం అవసరాన్ని డాక్టర్ భట్నాగర్ నొక్కి చెప్పారు. అందరి ఆరోగ్యాన్ని కాపాడటానికి మనిషి, జంతువు, మొక్కలు మరియు పర్యావరణం ఒకరికొకరు అభినందనీయులుగా పరిగణించాల్సిన 'వన్ హెల్త్' అనే భావనను ప్రారంభించడం మరియు పెంపొందించడంపై అంతర్జాతీయ మరియు జాతీయ వక్తలు తమ అభిప్రాయాలను పంచుకున్నారు.
ఆర్థిక మంత్రిత్వ శాఖ
అంతర్జాతీయ ఆర్థిక సేవల కేంద్రాలలో సహాయక సేవలను ప్రారంభించడానికి ఒక కార్యాచరణ ప్రణాళిక ప్రకటించబడింది
అంతర్జాతీయ ఆర్ధిక సేవల కేంద్రాలు  లోని ఆర్థిక ఉత్పత్తులు, ఆర్థిక సేవలు మరియు ఆర్థిక సంస్థల అభివృద్ధికి, వృత్తిపరమైన సేవలతో పాటు, ఇతర సేవలందించేవారి ప్రాముఖ్యతను పరిగణనలోకి తీసుకుని, సహాయక సేవలను ప్రారంభించడానికి ఒక కార్యాచరణ ప్రణాళికను ప్రకటించడం జరిగింది.
దిగువ పేర్కొన్న ఏదైనా ఒకటి లేదా అంతకంటే ఎక్కువ కార్యకలాపాలలో నిమగ్నమైన సహాయక సేవలందించేవారికి ఈ ప్రణాళిక వర్తిస్తుంది:
i. చట్టపరమైన, వర్తింపు మరియు సెక్రటేరియల్;
ii. ఆడిటింగ్, అకౌంటింగ్, బుక్ కీపింగ్ మరియు టాక్సేషన్ సర్వీసెస్;
iii. ప్రొఫెషనల్ & మేనేజ్మెంట్ కన్సల్టింగ్ సర్వీసెస్;
iv. పరిపాలన, ఆస్తుల నిర్వహణ మద్దతు సేవలు మరియు ధర్మకర్తృత్వ సేవలు;
v. ఎప్పటికప్పుడు ఐ.ఎఫ్.ఎస్.సి.ఏ. ఆమోదించిన ఇతర సేవలు.
అనుమతించదగిన సహాయక సేవలు, అర్హత కలిగిన సంస్థలు, సేవా గ్రహీతలు మొదలైన వాటి యొక్క కార్యకలాపాలను ఈ కార్యాచరణ ప్రణాళిక వివరిస్తుంది.
ఐ.ఎఫ్.ఎస్.సి.ఏ. వెబ్- సైట్ URL: https://ifsca.gov.in/Circular లో ఈ కార్యాచరణ ప్రణాళిక వివరాలు అందుబాటులో ఉన్నాయి.
పంచాయతీరాజ్ మంత్రిత్వ శాఖ
30 జనవరిన మంథన్ః నూతన మార్గాలలో పయనం అన్న ఇతివృత్తంతో ఒకరోజు చర్చా సమావేశాన్ని ఏర్పాటు చేస్తున్న పంచాయతీరాజ్ మంత్రిత్వ శాఖ
మరింత ప్రభావవంతమైన ఇ-గ్రామ్స్వరాజ్ 2.0 అప్లికేషన్ను సృష్టించడంపై వివిధ భాగస్వాముల చర్చలు
భారతదేశంలో నిరంతరం అభివృద్ధి చెందుతున్న డిజిటల్ పర్యావరణం కారణంగా గ్రామీణ ప్రాంతాలకు కూడా ప్రభుత్వం నుంచి మెరుగైన ఇ- గవర్నెన్స్ వేదికల అవసరం అనుభవంలోకి వచ్చింది. గరిష్ట పాలన- కనీస ప్రభుత్వం అన్న విధాన లక్ష్యంతో రాబోయే తరం సంస్కరణలను అనుసరించే డిజిటల్ టెక్నాలజీని ఉసపయోగించుకునేందుకు పంచాయతీరాజ్ మంత్రిత్వ శాఖ 30 జనవరి 2023న న్యూఢిల్లీలో ప్రధానంగా ఇ-గ్రామ్స్వరాజ్ సహా ప్రస్తుత ఇ-గవర్నెన్స్ అప్లికేషన్లను మెరుగుపరిచే రోడ్మ్యాప్ను అభివృద్ధి చేసేందుకు మేథోమథనం కోసం మంథన్ః నూతన మార్గాలలో పయనం అన్న సమావేశాన్ని నిర్వహిస్తోంది.
అందుబాటు, విషయాంశాల లభ్యత, సులభమైన ఉపయోగం, భద్రత & గోప్యత సమాచారం, సమగ్ర సేవల బట్వాడా తదితర కీలక పరామితుల పరిణామం, పరిధిని పరివర్తన చేసేందుకు మరింత ప్రభావవంతమైన ఇ-గ్రామ్ స్వరాజ్ 2.0 ను సృష్టించేందుకు ఒక ఏకీకృత అవగాహనను అభివృద్ధి చేసేందుకు సంపూర్ణ ఇన్పుట్లను ఖరారు చేస్తుంది. తద్వారా అప్లికేషన్ల పునర్వ్యవస్తీకరణ లేదా పునరుద్దరణను మరింత సమర్ధవంతమైన పద్ధతిలో చేపట్టడమే కాక పంచాయతీరాజ్ వ్యవస్థల  రోజువారీ పనిని సరళతరం చేయడం జరుగుతుంది.
ఈ కార్యక్రమానికి జాతీయ/ అంతర్జాతీయ ప్రతిష్ఠకలిగిన సంస్థల నుంచి పరిశ్రమ నిపుణులు, పలు రాష్ట్రాల నుంచి ప్రతినిధులు/ సీనియర్ అధికారులు, విధానకర్తలు, పాలనారంగంలో పని చేస్తున్న రిసోర్స్ పర్సన్స్ హాజరుకానున్నారు. సోమవారం, 30 జనవరి 2023న జరుగనున్న మంథన్ సమావేశ ప్రత్యక్ష వెబ్ ప్రసారాలు ఉదయం 10 గంటల నుంచి ఎన్ఐసి వెబ్సైట్ లింక్ - https://webcast.gov.in/moprలో అందుబాటులో ఉంటాయి.
ఆరోగ్య, కుటుంబ సంక్షేమ మంత్రిత్వ శాఖ
రికార్డు స్థాయిలో ఒక్కరోజులోనే దాదాపు 30 వేల కొవిడ్ రికవరీలు, 7.82 లక్షలు దాటిన మొత్తం రికవరీ కేసులు
కరోనా వైరస్ నుంచి కోలుకున్నవారి సంఖ్య వరుసగా రెండోరోజూ గణనీయంగా పెరిగింది. గత 24 గంటల్లో అత్యధికంగా 29,557 మంది వైరస్ నుంచి కోలుకుని డిశ్చార్జ్ అయ్యారు. మొత్తం రికవరీ కేసులు 7,82,606 కు చేరాయి. రికవరీ రేటు కూడా పెరిగి 63.18 శాతానికి చేరింది. కోలుకున్న వారి సంఖ్య పెరుగుదలతో.., రికవరీలు, యాక్టివ్ కేసుల మధ్య అంతరం పెరుగుతోంది. ప్రస్తుతం ఇది 3,56,439 గా ఉంది.
కేంద్ర ప్రభుత్వం చేపట్టిన కొవిడ్-19 నిర్వహణ వ్యూహాలు దీనికి కారణంగా మారాయి. కేంద్రం, రాష్ట్రాల స్ధిరమైన ప్రయత్నాల కారణంగా సమర్ధవంత కంటైన్మెంట్లు, పరీక్షల్లో పెరుగుదల, సరైన చికిత్స వ్యూహాలు సాధ్యమయ్యాయి. సంయుక్త పర్యవేక్షణ బృందం  వంటి.. కేంద్ర ఆరోగ్య, కుటుంబ సంక్షేమ మంత్రిత్వ శాఖలోని నిపుణుల బృందాలు ఈ ప్రయత్నాలకు మార్గనిర్దేశం చేశాయి. దిల్లీ ఎయిమ్స్, వివిధ రాష్ట్రాలు/యూటీలలోని సెంటర్స్ ఆఫ్ ఎక్సలెన్స్, ఐసీఎంఆర్, ఎన్సీడీసీలోని సాంకేతిక నిపుణులు ఈ ప్రయత్నాలను పరిపూర్ణం చేశారు. కేంద్రం, నిపుణుల బృందాలను రాష్ట్రాలు, యూటీలకు పంపడం ద్వారా పరిస్థితిని పర్యవేక్షించింది. ఈ ప్రయత్నాల వల్ల మరణాల రేటు స్థిరంగా తగ్గుతోంది. ప్రస్తుతం ఇది 2.41 శాతంగా ఉంది.
వాస్తవ కేసు భారాన్ని తగ్గించడానికీ ఈ ప్రయత్నాలు దోహదపడ్డాయి. ప్రస్తుతం యాక్టివ్ కేసుల సంఖ్య 4,26,167 కు పరిమితమైంది.
కొవిడ్-19కు సంబంధించిన సాంకేతిక అంశాలు, మార్గదర్శకాలు&సూచనలపై అధికారిక, తాజా సమాచారం కోసం https://www.mohfw.gov.in/ మరియు @MoHFW_INDIA ను చూడవచ్చు.
కొవిడ్-19పై సాంకేతిక సందేహాలుంటే technicalquery.covid19[at]gov[dot]in కు; ఇతర సందేహాలుంటే ncov2019[at]gov[dot]in మరియు @CovidIndiaSeva కు పంపవచ్చు.
కేంద్ర ఆరోగ్య&కుటుంబ సంక్షేమ శాఖ హెల్ప్లైన్ నంబర్ +91-1123978046 లేదా 1075  కి ఫోన్ చేసి సందేహాలు తీర్చుకోవచ్చు. రాష్ట్రాలు లేదా కేంద్ర పాలిత ప్రాంతాల హెల్ప్లైన్ నంబర్ల జాబితాను https://www.mohfw.gov.in/pdf/coronvavirushelplinenumber.pdf లో చూడవచ్చు.
కార్మిక, ఉపాధికల్పన మంత్రిత్వ శాఖ
ఏప్రిల్-జూన్ మధ్యకాలంలో 73.58 లక్షల చందాదారుల కేవైసీ అప్డేట్ చేసిన ఈపీఎఫ్వో
కొవిడ్-19 కారణంగా ఆన్లైన్ సేవల ఆవశ్యకత పెరిగింది. ఖాతాదారులకు మరింతగా అందుబాటులో ఉండేలా, అందరికీ ఆన్లైన్ సేవలు అందించేలా, లక్షల మంది కేవైసీ సమాచారాన్ని ఈపీఎఫ్వో అప్డేట్ చేసింది. ఏప్రిల్-జూన్ మధ్య కాలంలో, మూడు నెలల్లో 73.58 లక్షల చందాదారుల కేవైసీ అప్డేట్ ఈపీఎఫ్వో చేసింది. ఇందులో, 52.12 లక్షల మంది ఆధార్ అనుసంధానం, 17.48 లక్షల మంది ఫోన్ నంబర్ల  అనుసంధానం, 17.87 లక్షల మంది బ్యాంక్ అకౌంట్ల అనుసంధానం ఉన్నాయి. ఖాతాదారుల వివరాలను యూనివర్సల్ అకౌంట్ నంబర్  తో అనుసంధానించే సమయంలో వారి గుర్తింపును కేవైసీ సులభతరం చేస్తుంది.
లాక్డౌన్ సమయంలోనూ భారీ స్థాయిలో కేవైసీలు అప్డేట్ చేయడానికి, ఖాతాదారుల వివరాల్లోని లోపాలను సరిదిద్దేందుకు ఈపీఎఫ్వో భారీ కసరత్తు చేసింది. 9.73 లక్షల మంది పేర్లను, 4.18 లక్షల మంది పుట్టిన తేదీలను, 7.16 లక్షల మంది ఆధార్ నంబర్ల అనుసంధానంలో లోపాలను ఈ మూడు నెలల్లో సరిదిద్దింది.
కొవిడ్ సమయంలో కార్యాలయాల్లో సామాజిక దూరం పాటించడానికి, నిర్ణీత సమయంలో కేవైసీ అప్డేషన్ పూర్తి చేసేలా, ఇంటి నుంచే పని చేసే అవకాశాన్ని ఉద్యోగులకు కల్పించింది. ఉద్యోగులు ఇంటి నుంచే పనిచేస్తూ, కేవైసీ అప్డేషన్లు, ఖాతాదారుల వివరాల్లో లోపాలను సరిచేశారు. పెండింగ్ పనులను పూర్తి చేశారు.
దీనికితోడు, ఉద్యోగులు తమ ఆధార్ నంబర్ల అనుసంధానం కోసం సంస్థ యజమానిపై ఆధారపడకుండా చేయడంలో సరళీకరణ; మూడేళ్ల వరకు ఉన్న తేడాలకు పుట్టిన తేదీ రుజువుగా ఆధార్ను అంగీకరించడం వంటి చర్యలు కేవైసీ ప్రక్రియను వేగవంతం చేశాయి.
మెంబర్ పోర్టల్ ద్వారా ఆన్లైన్ సేవలను పొందేందుకు కేవైసీ అప్డేషన్ ప్రక్రియ ఖాతాదారులకు వీలు కల్పిస్తుంది. తను దాచుకున్న పూర్తి మొత్తాన్ని లేదా కొంతమొత్తాన్ని తీసుకోవడానికి లేదా, ప్రధానమంత్రి గరీబ్ కల్యాణ్ యోజన కింద ఇటీవల ప్రవేశపెట్టిన కొవిడ్-19 అడ్వాన్స్ను పొందడానికి ఆన్లైన్ ద్వారా దరఖాస్తు చేయడానికి దీనివల్ల వీలవుతుంది. ఉద్యోగులు సంస్థలు మారినప్పుడు వారి ఖాతాను ఆన్లైన్ ద్వారా కొత్త సంస్థ పరిధిలోకి బదిలీ చేయడంలో ఇబ్బందులు తలెత్తకుండా కేవైసీ చేస్తుంది. కేవైసీ సభ్యులు కంప్యూటర్ల ద్వారా లేదా ఉమాంగ్ యాప్ ద్వారా ఆన్లైన్ సేవలను పొందవచ్చు.
రహదారి రవాణా, హైవేల మంత్రిత్వ శాఖ
టోల్ ప్లాజాల వద్ద వాహనాలు వేచి ఉండే సమయం 10 సెకన్ల కంటే ఎక్కువ ఉండకుండా నేషనల్ హైవేస్ అథారిటీ ఆఫ్ ఇండియా చర్యలు
టోల్ ప్లాజాల వద్ద వాహనాలు సజావుగా, త్వరగా ప్రయాణించేలా చూడటానికి గాను భారత జాతీయ రహదారుల ప్రాధికారిక సంస్థ  పలు రకాల చర్యలను చేపడుతోంది. జాతీయ రహదారులు టోల్ ప్లాజాల వద్ద వాహనాలు వేచి ఉండే గరిష్ట సమయం 10 సెకన్లకు మించకుండా సేవా సమయం ఉండేలా తగు మార్గదర్శకాలను జారీ చేసింది. కొత్త మార్గదర్శకాల ప్రకారం 100 మీటర్లకు మించి వాహనాలను క్యూలో నిలచిపోవడం అనుమతించకుండా.. టోల్ ప్లాజాల వద్ద నిరంతరాయంగా ట్రాఫిక్ ప్రవహించేలా చర్యలు చేపడుతోంది. నూరు శాతం
తప్పనిసరి ఫాస్టాగ్ అమలు చేయడంతో.. దేశ టోల్ ప్లాజాల వద్ద చాలా వరకు
నిరీక్షణ సమయమనేది లేకుండా పోయింది. అయితే కొన్ని కారణాల వల్ల 100 మీటర్లకు పైగా వాహనాలు వెయిటింగ్లో నిరీక్షించాల్సి ఉంటోంది. అయితే.. తాజా మార్గదర్శకాల ప్రకారం.. వివిధ కారణాల వల్ల.. ఎక్కువ సమయం నిరీక్షించాల్సి వస్తున్న పలు వాహనాలు టోల్ ఫీజు కట్టకుండానే వెళ్లి పోయేందుకు వీలుగా తగిన అనుమతించనున్నారు. ఈ ప్రయోజనం కోసం, టోల్ బూత్ నుండి 100 మీటర్ల దూరంలో పసుపు గీతను.. ప్రతి టోల్ లేన్లో ఏర్పాటు చేయబడుతుంది. టోల్ ప్లాజా ఆపరేటర్లలో జవాబుదారీతనం భావనను మరింతగా కలిగించడానికి ఇది దోహదం చేస్తుంది. ఫిబ్రవరి 2021 మధ్య నుండి ఎన్హెచ్ఏఐ 100% నగదు రహిత టోలింగ్ విజయవంతంగా మారింది. ఎన్హెచ్ఏఐ టోల్ ప్లాజాలలో ఫాస్ట్ ట్యాగ్తో కూడిన వాహనాలు వెళ్లడం 96 శాతానికి చేరుకుంది. చాలా ప్లాజాల వద్ద ఇది 99 శాతం ఉంది. దేశంలో పెరుగుతున్న ఎలక్ట్రానిక్ టోల్ కలెక్షన్  ప్రవేశాల్ని దృష్టిలో ఉంచుకుని.. సమర్థవంతమైన టోల్ వసూలు వ్యవస్థలను కలిగి ఉండటానికి వచ్చే పదేళ్లలో ట్రాఫిక్ అంచనాల ప్రకారం కొత్త డిజైన్ను కలిగి ఉండాలని రాబోయే టోల్ ప్లాజాలను నిర్మించాల్సిన అవసరాలను ఇది నొక్కి చెబుతోంది. సామాజిక దూరం కొత్త సాధారణమైనందున ఎక్కువ మంది ప్రయాణికులు ఫాస్ట్ ట్యాగ్ను ఉపయోగించుకుంటున్నారు.. ఎందుకంటే ఇది డ్రైవర్లు, టోల్ ఆపరేటర్ల మధ్య పర్సనల్ కాంటాక్ట్లు ఏర్పడే అవకాశాలను ఇది తొలగిస్తుంది. జాతీయ రహదారుల వినియోగదారులు ఫాస్ట్ ట్యాగ్ వాడకంలో స్థిరమైన పెరుగుదల, స్వీకరణ ప్రోత్సాహకరంగా ఉంది. దేశ టోల్ కార్యకలాపాలలో మరింత సామర్థ్యాన్ని తీసుకురావడానికి ఇది దోహదపడుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ సీజన్.లో కనీస మద్దతుధరపై
కొనసాగుతున్న పంటల సేకరణ
ప్రస్తుతం కొనసాగుతున్న ఖరీఫ్ మార్కెటింగ్ సీజన్.లో రైతులనుంచి 2020-21 ఖరీఫ్ సీజన్ పంటల సేకరణను ప్రభుత్వం కొనసాగిస్తోంది. ప్రస్తుతం అమలులో ఉన్న కనీస మద్దతు ధర పథకాల ప్రకారం ఖరీఫ్ పంటల సేకరణ జరుగుతోంది.
పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్ము కాశ్మీర్, కేరళ, గుజరాత్, ఆంధ్రప్రదేశ్, మహారాష్ట్ర, ఒడిశా రాష్ట్రాల్లో 2020-21 ఖరీఫ్ సీజన్ కు సంబంధించి ధాన్యం సేకరణ సజావుగా సాగుతోంది. 2020 నవంబరు నెలాఖరుకు 318లక్షల మెట్రిక్ టన్నుల ధాన్యం సేకరించారు. గత ఏడాది ఇదే సమయంలో 268.15లక్షల మెట్రిక్ టన్నుల ధాన్యం సేకరణ జరిగింది. అంటే గత ఏడాది ధాన్యం సేకరణతో పోల్చితే ఈ సారి సేకరించిన ధాన్యం18.58 శాతం పెరిగింది. ఒక్క పంజాబ్ లోనే 202.77లక్షల మెట్రిక్ టన్నులు సేకరించారు. అంటే ఇది మొత్తం సేకరణ జరిగిన ధాన్యంలో 63.76శాతం. అంటే,.. 60,038.68కోట్ల కనీస మద్దతు ధరతో ఖరీఫ్ మార్కెటింగ్ సీజన్లో జరిగిన ధాన్యం సేకరణవల్ల దాదాపు 29.70లక్షల మంది రైతులకు ప్రయోజనం చేకూరింది.
ఇక, వివిధ రాష్ట్రాలనుంచి అందిన ప్రతిపాదనల మేరకు 2020 ఖరీఫ్ మార్కెటింగ్ సీజన్ కు సంబంధించి 45.24 లక్షల మెట్రిక్ టన్నుల పప్పు దినుసులు, నూనె గింజల సేకరణకు ఆమోదం లభించింది. తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాల్లో ధరల మద్దతు పథకం  పథకం కింద ఈ సేకరణకు ఆమోదం లభించింది. అంతేకాక, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాల్లో లక్షా 23వేల టన్నుల కొబ్బెర కురిడీల సేకరణకు కూడా ఆమోదం లభించింది. ఇక, ఇతర రాష్ట్రాలు, కేంద్ర పాలిత ప్రాంతాల్లో ఆయా రాష్ట్రాలనుంచి అందిన ప్రతిపాదనల ప్రకారం, 2020-21 సంవత్సరానికి పప్పు దినుసులు, నూనె గింజలు, కొబ్బెర కురిడీల సేకరణకు ఆమోదం మంజూరు చేయనున్నారు. సరకు సగటు నాణ్యతా గ్రేడ్ల ప్రకారం పేర్లు రిజిస్టరైన రైతులనుంచి నేరుగా ఈ సేకరణ జరుపుతారు. సెంట్రల్ నోడల్ ఏజెన్సీలు, సంబంధిత రాష్ట్రం ఎంపిక చేసిన సంస్థల ద్వారా ఈ సేకరణ ప్రక్రియను అమలు చేస్తారు. మార్కెట్ రేటుకంటే కనీస మద్దతు ధర తక్కువగా ఉన్న పక్షంలో ధరల మద్దతు పథకంకింద ఈ పంటలను సేకరిస్తారు. ఈ ఏడాది నవంబరు నెలాఖరుకు తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాల్లో 1,04,546.68 మెట్రిక్ టన్నుల పెసలు, మినిములు, వేరశనగ, సోయాబీన్ పంటలను రూ. 563.43కోట్ల విలువైన కనీస మద్దతు ధరపై ప్రభుత్వం సేకరించింది. అలాగే,.. కర్ణాటక, తమిళనాడు రాష్ట్రాల్లో నవంబరు నెలాఖరు నాటికి 5,089 మెట్రిక్ టన్నుల కొబ్బెర కురిడీలను రూ. 52.40కోట్ల మద్దతు ధరతో సేకరించారు. గత ఏడాది ఇదే సమయానికి 293.34మెట్రిక్ టన్నుల కొబ్బెర కురిడీలను సేకరించారు. మినుములు, కొబ్బెర కురిడీలను పండే రాష్ట్రాల్లో ఆయా పంటల మార్కెట్ ధరలు కనీస మద్దతు ధరకంటే ఎక్కువగా ఉన్నాయి. ఇక, ఖరీఫ్ సీజన్ కు సంబంధించిన పప్పు దినుసులు, నూనె గింజల చేతికందే తేదీనిబట్టి, ఆయా పంటలసేకరణ ప్రక్రియను ప్రారంభించేందుకు వివిధ రాష్ట్రాలు, కేంద్ర పాలిత ప్రాంతాలు తగిన ఏర్పాట్లు చేస్తున్నాయి.
ఇక, పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో కనీస మద్దతు ధరపై గింజ పత్తి సేకరణ ప్రక్రియ సజావుగా సాగుతోంది. ఈ ఏడాది నవంబరు నెలాఖరుకు రూ. 8,515.53కోట్ల విలువైన 29,09,242 పత్తి బేళ్లను సేకరించారు. ఈ సేకరణతో 5,81,449మంది రైతులకు ప్రయోజనం కలిగింది.
హోం మంత్రిత్వ శాఖ
ఎఫ్.సి.ఆర్.ఎ. ఖాతాలు, నిధుల వివరాలు
విదేశీ విరాళాల నియంత్రణ చట్టం  కింద దాదాపు 22,400 సంఘాలు/ప్రభుత్వేతర స్వచ్ఛంద సంస్థలు  నమోదై ఉన్నాయి.ఇలా నమోదైన ప్రతి సంఘం, ఎన్.జి.ఒ. కనీసం ఒకటిచొప్పున ఎఫ్.ఆర్.సి.ఎ. ఖాతాను తమ బ్యాంకులో ప్రారంభించాయి. ఏదైనా సంఘం, లేదా ఎన్.జి.ఒ. మరో వినియోగ ఖాతాను కూడా తాను ఎంపిక చేసుకున్న బ్యాంకులో ప్రారంభించుకోవచ్చు. ఇందుకు సంబంధించి రాష్ట్రాలవారీ వివరాలు ఎఫ్.ఆర్.సి.ఎ. పోర్టల్ www.fcraonline.nic.in లో అందుబాటులో ఉన్నాయి.
ఏదైనా ఎన్.జి.ఒ. సంస్థ,.. విదేశాలనుంచి నిధులు/విరాళాలు రప్పించుకునేందుకు, వాటిని వినియోగించుకునేందుకు అవి ఎఫ్.సి.ఆర్.ఎ ప్రకారం చట్టబద్ధంగా నమోదై ఉండాలి. లేదా సదరు ఎన్.జి.ఒ.కు కేంద్ర ప్రభుత్వంనుంచి ముందస్తు అనుమతి అయినా మంజూరై ఉండాలి. చట్టంలోని సెక్షన్ 2 ప్రకారం ఒక కచ్చితమైన సాంస్కృతిక, ఆర్థిక, విద్యా, మత, సామాజిక కార్యక్రమ సంబంధమైన అవసరాలకు విదేశీ విరాళాలను తెప్పించుకునేందుకు, వాటిని వినియోగించేందుకు సదరు సంస్థకు వీలుంటుంది. విదేశాలనుంచి అందుకుని, వినియోగించిన విరాళాల వివరాలు ఆయా సంస్థలు, ఎన్.జి.ఒ.లు సమర్పించిన వార్షిక రిటర్నులలో అందుబాటులో ఉంటాయి. వాటినే ఎఫ్.సి.ఆర్.ఎ. పోర్టల్ అయిన www.fcraonline.nic.inలో పొందుపరిచారు.
ఒకవేళ విదేశీ విరాళం దుర్వినియోమైనట్టుగా తేలినపక్షంలో విదేశీ విరాళాల నియంత్రణ చట్టంలోని 14వ సెక్షన్ ప్రకారం,..సంబంధిత సంఘం లేదా ఎన్.జి.ఒ. రిజిస్ట్రేషన్ సర్టిఫికెట్ ను రద్దు చేయడానికి వీలుంటుంది. ఇందుకు సంబంధించిన కేసు తీవ్రమైనదైన పక్షంలో, ఎలాంటి నేరానికైనా ప్రాథమిక సాక్ష్యాధారాన్ని బట్టి చట్టం పరిధిలో శిక్ష ఉంటుంది. చట్టంలోని సెక్షన్-43 ప్రకారం ఏదైనా దర్యాప్తు సంస్థకు కేసును అప్పగించే అవకాశం కూడా ఉంది.
నిధులు దుర్వినియోగమైనట్టుగా గత మూడేళ్లలో తేలిన కేసుల్లో కేంద్ర ప్రభుత్వం తీసుకున్న చర్యల వివరాలు ఈ కింది విధంగా ఉన్నాయి:-
|
|
సంవత్సరం
|
|
నిధుల దుర్వినియోగంపై ఎఫ్.సి.ఆర్.ఎ. రిజిస్ట్రేషన్ ను రద్దు చేసిన సందర్భాలు
|
|
విదేశీ విరాళాలు దుర్వినియోగంపై కేసును సి.బి.ఐ/రాష్ట్ర నేర పరిశోధన శాఖకు అప్పగించిన సందర్భాలు
|
|
2017
|
|
2
|
|
2
|
|
2018
|
|
లేవు
|
|
లేవు
|
|
2019
|
|
లేవు
|
|
1
కేంద్ర హోమ్ శాఖ సహాయ మంత్రి నిత్యానంద రాయ్ ఈ రోజు రాజ్యసభలో ఒక ప్రశ్నకు ఇచ్చిన లిఖిత పూర్వక సమాధానంలో ఈ వివరాలు తెలిపారు.
నౌకారవాణా మంత్రిత్వ శాఖ
శ్రీ సర్బానంద సోనోవాల్ సమీక్షించిన ప్రధాన నౌకాశ్రయాల వ్యాపార సౌలభ్య  చర్యలు , ప్రధానమంత్రి గతి శక్తి జాతీయ ప్రణాళికక్రింద ద్వారా నిర్వహణ సామర్థ్య సాంకేతికత 
కేంద్ర నౌకాశ్రయాలు, నౌకా రవాణా జల మార్గాల శాఖ మంత్రి శ్రీ సర్బానంద సోనోవాల్ ఈరోజు ప్రధానమంత్రి గతి శక్తి జాతీయ ప్రణాళిక కింద వృద్ధిని పెంచడానికి ఈజ్ ఆఫ్ డూయింగ్ బిజినెస్  ఆపరేషనల్ ఎఫిషియెన్సీ త్రూ టెక్నాలజీ  ల కోసం వివిధ నౌకాశ్రయాలు చేపట్టిన కార్యక్రమాల సమగ్ర సమీక్షను చేపట్టారు. కేంద్ర సహాయ మంత్రి శ్రీ శంతను ఠాకూర్ అన్ని మేజర్ ఓడరేవుల చైర్మన్లు, ఇన్ల్యాండ్ వాటర్వేస్ అథారిటీ ఆఫ్ ఇండియా ప్రతినిధులు సీనియర్ అధికారుల సమక్షంలో ఈ సమీక్ష నిర్వహించారు.
ప్రపంచ స్థాయి మౌలిక సదుపాయాలను సాధించడానికి ప్రతిష్టాత్మకమైన ప్రధానమంత్రి గతి శక్తి జాతీయ ప్రణాళిక మూలస్తంభాలపై భారతదేశ వృద్ధి ప్రయాణాన్ని నడిపించడానికి మేజర్ పోర్టుల భవిష్యత్తు దిశానిర్దేశాన్ని చర్చించారు. ప్రధానమంత్రి గతి శక్తి ఏడు వాహకాల ద్వారా అభివృద్ధి చెందుతుంది - రోడ్లు, రైల్వేలు, విమానాశ్రయాలు, ఓడరేవులు, సామూహిక రవాణా, జలమార్గాలు లాజిస్టిక్స్, నౌకాశ్రయాలు, షిప్పింగ్ జలమార్గాల మంత్రిత్వ శాఖ జాతీయ మాస్టర్ ప్లాన్ సాకారంలో ప్రధాన పాత్ర పోషిస్తుంది, అతుకులు లేని కనెక్టివిటీ, ఆర్థిక వృద్ధి పౌరులకు సుపరిపాలన అందించడానికి ప్రధాన మంత్రి శ్రీ నరేంద్ర మోదీ ప్రారంభించిన బహుళ-మోడల్ కనెక్టివిటీ మాస్టర్ప్లాన్. గ్రేటర్ నికోబార్లో ట్రాన్స్ షిప్మెంట్ హబ్ నిర్మాణం కూడా చర్చల్లో భాగమైంది.
ఈ సందర్భంగా కేంద్ర మంత్రి మాట్లాడుతూ.. ఓడరేవులు, ఇతరత్రా చేపట్టిన సమీకృత ప్రయత్నాలు దేశవ్యాప్తంగా అభివృద్ధి పనుల్లో వేగం పెంచుతాయి. ప్రధానమంత్రి గతి శక్తి ప్రజలకు, రైతులకు, మత్స్యకార సమాజానికి సహాయం చేస్తుంది. భారతదేశ ఆర్థిక వ్యవస్థను బలోపేతం చేస్తుంది. తన ఇటీవలి పాట్నా పర్యటనను హైలైట్ చేస్తూ 'IWAI కే సాథ్ యే నదీ ఔర్ సాగర్ కా సహ్యోగ్ హై, గంగా మా హై ఔర్ బ్రహ్మపుత్ర పితా' అని అన్నారు.
IWAIతో ఇది సదీసాగరసంగమం లాంటి బంధం అనీ, గంగ, బ్రహ్మపుత్ర నదులను తల్లిదండ్రులతో పోల్చారు.
దేశంలోని యువతకు ప్రయోజనం చేకూరేలా ఆత్మ నిర్భర్ భారత్ మిషన్ను ప్రోత్సహించడంతోపాటు నైపుణ్యాభివృద్ధిపై దృష్టి పెట్టాలని శ్రీ సోనోవాల్ అధికారులను కోరారు.
కేంద్ర సహాయ మంత్రి శ్రీ శంతను ఠాకూర్ మాట్లాడుతూ, "ఓడరేవులు, షిప్పింగ్, జలమార్గాల మంత్రిత్వ శాఖ ప్రధానమంత్రి గతి శక్తికి కట్టుబడి ఉందనడానికి నేటి సమావేశం ఒక ముందడుగు"
ప్రధానమంత్రి గతి శక్తి, స్మార్ట్, మెగా గ్రీన్ పోర్ట్స్, వ్యాపార సౌలభ్య విధానం, మారిటైమ్ ఇండియా విజన్  2030 కింద వృద్ధికి సంబంధించిన ఏడు స్తంభాలను ప్రస్తావన చేస్తూ, బహుళ నమూనా అనుసంధానంపై కార్యదర్శి డాక్టర్ సంజీవ్ రంజన్ మాట్లాడారు.
ఈ రోజు సుదీర్ఘ సమావేశంలో పీఎం గతి శక్తి కార్యక్రమాలు, వాహన స్క్రాపింగ్ విధానం, MIV 2030 అమలు, ఓడరేవుల చైర్మన్ ద్వారా కొనసాగుతున్న, పూర్తయిన మరియు భవిష్యత్ ప్రాజెక్టులపై కూడా చర్చించారు.
ఆర్థిక వ్యవస్థకు ఊతమిచ్చేలా, మరింత మందికి లబ్ధి చేకూరేలా మంత్రి ఇచ్చిన ఆదేశాల మేరకు ముందుకు సాగుతామని సీనియర్ అధికారులందరూ హామీ ఇచ్చారు.
భారత పోటీ ప్రోత్సాహక సంఘం
డిలిగెంట్ పవర్ ప్రైవేట్ లిమిటెడ్, డీబీ పవర్ లిమిటెడ్ సంస్థల వాటా మూలధనాన్ని అదానీ పవర్ లిమిటెడ్ కొనుగోలు చేయడానికి సీసీఐ ఆమోదం
డిలిగెంట్ పవర్ ప్రైవేట్ లిమిటెడ్  మరియు డీబీ పవర్ లిమిటెడ్  యొక్క వాటా మూలధనాన్ని అదానీ పవర్ లిమిటెడ్  కొనుగోలు చేయడాన్ని కాంపిటీషన్ కమిషన్ ఆఫ్ ఇండియా  తన ఆమోదం తెలిపింది. [డిలిగెంట్ పవర్ మరియు డీబీ పవర్లను సమిష్టిగా టార్గెట్లుగా సూచించిడమైంది]. ఈ ప్రతిపాదిత కలయికలో 100 శాతం వాటా మూలధనం, టార్గెట్ సంస్థల ఆర్థిక హక్కులను స్వాధీనపరుడు  పొందడానికి సంబంధించినది. అక్వైరర్ అనేది బీఎస్ఈ లిమిటెడ్ మరియు నేషనల్ స్టాక్ ఎక్స్ఛేంజ్ ఆఫ్ ఇండియా లిమిటెడ్లో జాబితా చేయబడిన పబ్లిక్ లిస్టెడ్ కంపెనీ. అక్వైరర్ భారతదేశంలో ఎనిమిది ఆపరేషనల్ పవర్ ప్లాంట్లతో కూడిన పవర్ కంపెనీ. గుజరాత్, మహారాష్ట్ర, కర్ణాటక, రాజస్థాన్ మరియు ఛత్తీస్గఢ్లోని థర్మల్ పవర్ ప్లాంట్లు మరియు గుజరాత్లో 40 మెగావాట్ల సోలార్ పవర్ ప్రాజెక్ట్లతో కూడిన 13,650 మెగావాట్ల విద్యుత్ ఉత్పత్తి సామర్థ్యాన్ని ఈ సంస్థ కలిగి ఉంది. డిలిగెంట్ పవర్ ప్రాథమికంగా హోల్డింగ్ కంపెనీ కార్యకలాపాలలో నిమగ్నమై ఉంది. ఇది డీబీ పవర్కు పరిమితమైన ప్రాజెక్ట్ మేనేజ్మెంట్ మరియు కన్సల్టెన్సీ సేవలను కూడా అందిస్తుంది. డీబీ పవర్ ఛత్తీస్గఢ్లో గంటకు 1200 మెగావాట్ల స్థాపిత సామర్థ్యంతో
బొగ్గు ఆధారిత థర్మల్ పవర్ ప్లాంట్ను నిర్వహిస్తోంది.ప్రతిపాదిత కోనుగోలు సంబంధించిన వివరణాత్మక ఆర్డర్ వెలువడాల్సి ఉంది.
ప్రధాన మంత్రి కార్యాలయం
ఇండియా , ఆస్ట్రేలియా రెండవ శిఖరాగ్ర సమ్మేళనాన్ని నిర్వహించిన ప్రధానమంత్రి శ్రీ నరేంద్ర మోదీ, ఆస్ట్రేలియా ప్రధానమంత్రి శ్రీ స్కాట్ మారిసన్.
ప్రధానమంత్రి నరేంద్ర మోదీ, ఆస్ట్రేలియా ప్రధానమంత్రి స్కాట్ మారిసన్ ఇండియా - ఆస్ట్రేలియా వర్చువల్ శిఖరాగ్ర సమ్మేళనాన్ని నిర్వహించారు. ఈ సందర్భంగా వారు ఇరుదేశాల మధ్య బహుముఖ సంబంధాలను సమీక్షించడంతో పాటు ప్రాంతీయ , అంతర్జాతీయ పరిణామాలపై వారు తమ అభిప్రాయాలను పంచుకున్నారు.
ఇటీవల న్యూ సౌత్ వేల్స్, క్వీన్ లాండ్లో తీవ్ర వరదలు వాటి కారణంగా జరిగిన విధ్వంసం , ఫలితంగా కొందరు ప్రజలు ప్రాణాలు కోల్పోవడానికి సంబంధించి ప్రధానమంత్రి నరేంద్ర మోదీ తమ సంతాపం వ్యక్తం చేశారు.
2020 జూన్ లో జరిగిన తొలి శిఖరాగ్ర సమ్మేళనంలో ఏర్పడిన సమగ్ర వ్యూహాత్మక భాగస్వామ్యం పురోగతిపై ఇరువురు నాయకులు సంతృప్తి వ్యక్తం చేశౄరు. ఉభయ దేశాల మధ్య సంబంధాల పరిధిని విస్తృత పరచడంపై ప్రధానమంత్రి నరేంద్ర మోదీ సంతృప్తి వ్యక్తం చేశారు. ప్రస్తుతం ఇరుదేశాలమధ్య సంబంధాలలో వాణిజ్యం, పెట్టుబడులు, రక్షణ, సెక్యూరిటీ, విద్య ఆవిష్కరణలు, సైన్స్ టెక్నాలజీ, కీలక ఖనిజాలు, నీటి నిర్వహణ, నూతన పునరుత్పాదక ఇంధన సాంకేతిక పరిజ్ఞానం, కోవిడ్ -19 సంబంధిత పరిశోధనలు వంటి వి ఉన్నాయి.
ఇండియాకు 29 పురాతన కళాఖండాలను తిరిగి అప్పగించినందుకు ఆస్ట్రేలియా ప్రధామంత్రి శ్రీ స్కాట్ మారిసన్ కు ప్రధానమంత్రి శ్రీ నరేంద్ర మోదీ కృతజ్ఞతలు తెలిపారు. ఈ పురాతన కళా ఖండాలలో శిల్పాలు, పెయింటింగ్లు, ఫొటోగ్రాఫ్లు, శతాబ్దాల నాటివి ఉన్నాయి . ఇందులో కొన్ని 9వ , 10 వ శతాబ్దాల నాటివి దేశంలోని వివిధ ప్రాంతాలకు చెందిన వి ఉన్నాయి. వీటిలో 12 వ శతాబ్దానికి చెందిన చోళ ఇత్తడి కళాఖండం, 11-12 శతాబ్దాల నాటి రాజస్థాన్ కు చెందిన జైన్ కళాఖండం, గుజరాత్ కు చెందిన 12-13 శతాబ్దాల నాటి శాండ్ స్టోన్ మహిషాసుర మర్ధిని విగ్రహం, 18-19 శతాబ్దాలకు చెందిన పెయింటింగ్ లు, గెలాటిన్ సిల్వర్ ఫొటోగ్రాఫ్లు ఉన్నాయి.
కొవిడ్ 19 మహమ్మారి సమయంలో ఆస్ట్రేలియాలోని భారతీయ విద్యార్థులు, భారతీయ ప్రజల పట్ల శ్రద్ధ తీసుకున్నందుకు ప్రధానమంత్రి నరేంద్ర మోదీ, ఆస్ట్రేలియా ప్రధానమంత్రి శ్రీ మారిసన్ కు కృతజ్ఞతలు తెలిపారు.
సహ ప్రజాస్వామ్య దేశాలుగా , ఉమ్మడి విలువలు, ఉమ్మడి ప్రయోజనాల కలిగి ఉండడంతోపాటు, ఇరు దేశాల మద్య నానాటికి పెరుగుతున్న వ్యూహాత్మక సంబంధాలను వారు పరస్పరం మెచ్చుకున్నారు. ఇందులో స్వేచ్ఛాయుత, బహిరంగ, సమగ్ర , సుసంపన్న ఇండొ పసిఫిక్ సంబంధాలు కూడా ఉన్నాయి.
ఇరుదేశాల మధ్య లోతైన సమగ్ర వ్యూహాత్మక సంబంధాలకు సంబంధించి ఇరు దేశాలు ఒక సంయుక్త ప్రకటన విడుదల చేశాయి. దీనికితోడు ఇరుదేశాల మధ్య సమగ్ర వ్యూహాత్మక భాగస్వామ్యంలో భాగంగా ఇరు ప్రధానమంత్రులు వార్షిక శిఖరాగ్ర సమ్మేళనాలు నిర్వహించాలని ఉభయులూ నిర్ణయించారు. ఇది ఇరుదేశాలమధ్య ద్వైపాక్షిక సంబంధాలకు సంబంధించిన కొత్త కోణంగా చెప్పుకోవచ్చు.
ప్రధాన మంత్రి కార్యాలయం
ఆసియా క్రీడల పురుషుల గ్రీకో-రోమన్ కుస్తీ 87 కిలోల విభాగంలో కాంస్యం సాధించిన సునీల్ కుమార్ను అభినందించిన ప్రధానమంత్రి
ఆసియా క్రీడల పురుషుల గ్రీకో-రోమన్ కుస్తీ 87 కిలోల విభాగంలో కాంస్యం కైవసం చేసుకున్న సునీల్ కుమార్ను ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో పురుషుల గ్రీకో-రోమన్ కుస్తీ 87 కిలోల విభాగంలో కాంస్యం పతకం సాధించిన సునీల్ కుమార్కు హృదయపూర్వక అభినందనలు! ఇదొక విశిష్ట విజయం… భవిష్యత్తులో అతడు మరిన్ని విలువైన విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 198.01 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.18 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,98,01,11,075
|
|
అందుబాటులోని నిల్వలు
|
|
7,18,16,770
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 198.01 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.18 కోట్లకుపైగా  నిల్వలు అందుబాటులో ఉన్నాయి.